b'\n_START_ARTICLE_\nEuropean Hit Radio\n_START_PARAGRAPH_\nEuropean Hit Radio \xe2\x80\x93 nacionalin\xc4\x97 radijo programa, transliuojanti \xc4\xafvairi\xc4\x85 nauj\xc4\x85 muzik\xc4\x85 UAB \xe2\x80\x9eRadiola\xe2\x80\x9c priklausan\xc4\x8diu siuntimo tinklu.\n_START_SECTION_\nIstorija\n_START_PARAGRAPH_\n2002 metais radijo stotis LABA\'S FM nustojo gyvavusi ir jos da\xc5\xbeniais prad\xc4\x97jo groti Lietuvos, Latvijos ir Estijos bendras radijo projektas \xe2\x80\x93 radijo stotis \xe2\x80\x9eSuper FM\xe2\x80\x9c. Laid\xc5\xb3 tuo metu nebuvo. Vis\xc4\x85 par\xc4\x85 grojo muzika be sustojimo. Kadangi klausytoj\xc5\xb3 ratas spar\xc4\x8diai pl\xc4\x97t\xc4\x97si, radijas nustojo groti rusi\xc5\xa1kus k\xc5\xabrinius, kurie eteryje u\xc5\xbe\xc4\x97m\xc4\x97 vos 0,1\xc2\xa0%, nebeliko ir kas valandini\xc5\xb3 \xc5\xbeini\xc5\xb3, padaug\xc4\x97jo reklam\xc5\xb3, kadangi klausomumas vis\xc4\x85 laik\xc4\x85 kilo auk\xc5\xa1tyn, laikui b\xc4\x97gant atsirado ir laidos. Prad\xc4\x97jo veikti stipresni si\xc5\xb3stuvai, tod\xc4\x97l patikimo pri\xc4\x97mimo zona labai i\xc5\xa1sipl\xc4\x97t\xc4\x97. Super FM formatas buvo Europos hit\xc5\xb3 radijas. 2003 met\xc5\xb3 ruden\xc4\xaf radijas nusprend\xc4\x97 pakeisti pavadinim\xc4\x85 \xc4\xaf \xe2\x80\x9eEuropean Hit Radio\xe2\x80\x9c, kuris ir rei\xc5\xa1kia Europos hit\xc5\xb3 radijas._NEWLINE_Susiformavo pastovus program\xc5\xb3 tinklelis \xe2\x80\x93 UK TOP 40, Deutschland TOP 40, Eurochart, European Top Dance Traxx, European R&B TOP 40, European Album TOP 40, Populiariausi\xc5\xb3 Europos Hit\xc5\xb3 Lietuvoje TOP 40, kur\xc4\xaf kaip ir Klausytoj\xc5\xb3 TOP 5 / TOP 10 renka patys klausytojai, Alternative Nation, Amor, bendradarbiaujant su populiariausiais muzikinias kanalais Europoje VIVA bei MTV sudarytos laidos, kuri\xc5\xb3 metu skamb\xc4\x97jo pra\xc4\x97jusi\xc4\x85 savait\xc4\x99 da\xc5\xbeniausiai rodomi klipai, Live Concerts (Tikro garso koncertai), Party Service, Eurotopas, Europos top\xc5\xb3 naujienos, Hit\xc5\xb3 remiksai bei kitos._NEWLINE_2003 metais baland\xc5\xbeio 24 d. UAB \xe2\x80\x9eLaisvoji Banga\xe2\x80\x9c nusprend\xc4\x97 savo radijo stot\xc4\xaf tuo pa\xc4\x8diu pavadinimu \xe2\x80\x9eLaisvoji Banga\xe2\x80\x9c performuoti \xc4\xaf prie\xc5\xa1 ma\xc5\xbedaug pusmet\xc4\xaf buvusi\xc4\x85 SUPER FM, ta\xc4\x8diau pakei\xc4\x8diant jos format\xc4\x85. Taip 99.7 FM tik Vilniaus mieste ir apylink\xc4\x97se atsirado nauja radijo stotis Super FM, kurios formatas \xe2\x80\x93 senesni, iki 10 met\xc5\xb3 senumo buv\xc4\x99 Europos hitai. Laid\xc5\xb3 radijuje n\xc4\x97ra \xe2\x80\x93 tik klasikini\xc5\xb3 Europos hit\xc5\xb3 non-stop. Nuo 2003 m. baland\xc5\xbeio m\xc4\x97nesio stoties klausomumas padid\xc4\x97jo 6 kartus._NEWLINE_Dabar European Hit Radio jaunimo (12-39 met\xc5\xb3 \xc5\xbemoni\xc5\xb3 grup\xc4\x97je) tarpe yra ketvirta - penkta pagal populiarum\xc4\x85 radijo stotis Vilniuje._NEWLINE_2008 m. gegu\xc5\xbe\xc4\x97s 22 d. European Hit Radio pakeit\xc4\x97 da\xc5\xben\xc4\xaf. Nuo \xc5\xa1ios dienos girdima buvusiu "Super FM" da\xc5\xbeniu 99,7 FM (Vilniuje ir Vilniaus apskrityje). Senuosius EHR da\xc5\xbenius \xc4\xafsigijo su Rolandu Paksu siejama bendrov\xc4\x97, kuri v\xc4\x97l paleido radijo stot\xc4\xaf "Laisvoji Banga"._NEWLINE_2010 m. vasar\xc4\x85 European Hit Radio prad\xc4\x97jo groti Klaip\xc4\x97dos kra\xc5\xa1te 96,2 FM da\xc5\xbeniu. 2014 m. - Kaune 102,5 FM._NEWLINE_"European Hit Radio" vadovas - Vytautas Bartkus.'